ગાંધીજીએ જ્યારે પોતાનો અનુવાદ લખી કાઢ્યો ત્યારે પોતાની નોંધો તે તે શ્લોક નીચે જ (હાલ છે તે પ્રમાણે) તેમણે લખી હતી. પણ છાપતી વખતે એ નોંધો અલગ કાઢી પરિશિષ્ટ રૂપે અલગ આપવાની એમની ઈચ્છા હતી. તે પ્રમાણે એમણે એ વસ્તુ ગોઠવી પણ જોઈ.—(૯) – પણ અંતે મૂળ રચના જ બધી રીતે ઈષ્ટ છે એ નિર્ણય ઉપર તેઓ આવ્યા. એમાં મારી દલીલ એ હતી કે નોંધ તે તે ઠેકાણે વાંચવાથી તે તે શ્લોકનો ગાંધીજીનો અર્થ તો સ્પષ્ટ થાય જ છે પણ એ વિશિષ્ટ અર્થ ધ્યાનમાં લઈને પછીના શ્લોકો વાંચવાથી આખો અનુવાદ અને ગાંધીજીની દ્રષ્ટિ વધારે સ્પષ્ટ થાય છે.